ศูนย์อำนวยการรักษาผลประโยชน์ของชาติทางทะเล

ศูนย์อำนวยการรักษาผลประโยชน์ของชาติทางทะเล ( ชื่อย่อ: ศรชล.) เป็นหน่วยงานรูปแบบเฉพาะในสังกัดสำนักนายกรัฐมนตรี แต่ขึ้นตรงต่อนายกรัฐมนตรี ก่อตั้งขึ้นเมื่อวันที่ 9 มีนาคม พ.ศ. 2562 ตาม พระราชบัญญัติการรักษาผลประโยชน์ของชาติทางทะเล พ.ศ. ๒๕๖๒ ซึ่งได้ประกาศลงราชกิจจานุเบกษาเมื่อวันที่ 12 มีนาคม พ.ศ. 2562 และให้มีผลบังคับใช้ในวันถัดจากวันประกาศในราชกิจจานุเบกษาคือ วันที่ 13 มีนาคม แต่ทางหน่วยงานได้ถือเอาวันที่ 9 มีนาคม ที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้ทรงลงพระปรมาภิไธยในพระราชบัญญัติฉบับนี้เป็นวันก่อตั้งหน่วยงาน ซึ่งพระราชบัญญัติฉบับนี้ได้กำหนดให้ นายกรัฐมนตรี ผู้บัญชาการทหารเรือ และเสนาธิการทหารเรือ เป็นผู้อำนวยการ ศรชล. รองผู้อำนวยการ ศรชล. และ เลขาธิการ ศรชล. โดยตำแหน่ง

อ้างอิง

แหล่งข้อมูลอื่น 
 

สำนักนายกรัฐมนตรี
องค์การที่ก่อตั้งในปี พ.ศ. 2562
หน่วยงานของรัฐบาลไทยในเขตบางรัก